Iturup

Ang Iturup (; Ainu: エﾂﾟヲロプシㇼ, Etuworop-sir; , Etorofu-tō) ay isa sa mga kapuluan ng Kuril, na pinakamalaki at pinakahilagang pulo sa katimugan ng mga Kuril, na kasalukuyang hawak ng Rusya ngunit inaangkin rin ng Hapon. Itinuturing ng bansang Hapon na pinakahilagang dulo nito ang Iturup.

Nasa ilalim ng teritoryong Hapones ang naturang pulo hanggang sa katapusan ng Ikalawang Digmaang Pandaigdig noong 1945, nang kunin ng hukbong Sobyet ang lahat ng Kuril at sapilitang pinaalis ang mga Hapones na naninirahan doon.

Matatagpuan ang Iturup sa katimugang dulo ng pangkat ng Kuril, sa pagitan ng Kunashir (19 km sa bandang timog-kanluran) at ng Urup (37 km sa hilagang-silangan). Ang bayan ng Kurilsk, ang sentrong administratibo ng Distrito ng Kurilsky, ay matatagpuan sa halos kalagitnaan ng kanlurang gawi.
Area - 3,139 km²
Haba - 200 km
Lapad - 7–27 km

Kilala ang kipot (strait) sa pagitan ng Iturup at Urup bilang Kipot ng Vries, na nagmula sa eksplorador na Olandes na si Maarten Gerritsz Vries, ang kauna-unahang naitalang Europeo na nakarating sa lugar na iyon.

Mga larawang may kaugnayan sa Iturup

Sanggunian

Kawing panlabas

Google Maps

Sakhalin Oblast

Kategorya:Kasaysayan ng Hapon
Kategorya:Kasaysayan ng Rusya
Kategorya:Mga pulo ng Hapon
Kategorya:Mga pulo ng Rusya